**Departe de tine**

*Beatrice Lohmuller*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Departe sunt de tine, departe voi fi mereu;

Nu mai simt durere, nu mai ştiu să plâng;

Am uitat ce e speranţa, e frig în sufletul meu;

Am râs cândva, dar azi, doar inimi frâng.

Admir în linişte un răsărit frumos de soare

Ascult în frig un cântec trist al păsărilor;

Privesc spre cerul innorat şi sufletul mă doare

Păsări ce pleacă, mă salută-n zborul lor.

Ele nu-şi fac timp pentru a privi înapoi;

Doar eu mereu trecutul răscoleam,

Încă te caut rătăcit, ne caut iar pe noi

Doar amintiri găsesc, eu nu te mai am.

Se apropie toamna, e un aer tot mai rece;

Mă pregătesc să dorm fiindcă am obosit,

E greu să trec de toate; durerea nu mai trece

Fără tine m-am pierdut, n-am supravieţuit.

2006